ปทุมวดี โสภาพรรณ

กาณฏ์มณี เค้ามูลคดี  (นามเดิม: ปทุมวดี พุ่มสว่าง; 7 กุมภาพันธ์ พ.ศ. 2492 – 7 กันยายน พ.ศ. 2563) เป็นที่รู้จักในชื่อ ปทุมวดี โสภาพรรณ เป็นนักร้องและนักแสดงชาวไทย ภรรยาของรอง เค้ามูลคดี แม่ของนักร้องนักแสดงชื่อดัง ปัทมวรรณ เค้ามูลคดี

**ประวัติ**
ปทุมวดี โสภาพรรณ มีชื่อจริงว่า ปทุมวดี พุ่มสว่าง เกิดในครอบครัวมุสลิมในเขตหนองจอก เป็นบุตรคนที่สองจากทั้งหมดสามคนของเอิบ พุ่มสว่าง จบชั้นมัธยมต้นจากโรงเรียนวัดหนองจอก แล้วมีโอกาสร่วมวงดนตรีของพร  ภิรมย์ เป็นนักร้องอัดแผ่นเสียง  ต่อมาได้เปลี่ยนชื่อเป็น ปทุมวดี โสภาพรรณ ตั้งชื่อโดยดารารัตน์  เกียรติเกิดสุข ร้องเพลงตามไนท์คลับและรายการโทรทัศน์  ปทุมวดีเริ่มเล่นละครโทรทัศน์จากการชักชวนโดยเทิ่ง สติเฟื่อง รับบทนำในเรื่อง รอยมลทิน ฉายทางช่อง 5
ปทุมวดี เลิกร้องเพลงตามไนท์คลับหลังจากมีบุตรกับรอง เค้ามูลคดี ทั้งคู่แต่งงานกันเมื่อประมาณ พ.ศ. 2509 และเปลี่ยนไปนับถือศาสนาพุทธตามสามี ปทุมวดีหันมารับงานแสดงละคร และภาพยนตร์เพียงอย่างเดียว จนกระทั่งได้เป็นผู้จัดละครโทรทัศน์ ผลิตละครเรื่อง ยอดคุณลูก, คนอยู่วัด และ พ่อดอกประดู่ ให้ช่อง 3 และช่อง 5
ปทุมวดีมีบุตรสาวกับรอง เค้ามูลคดี คือ ปัทมวรรณ เค้ามูลคดี (ยุ้ย) และมีบุตรบุญธรรม 2 คน
เมื่อ พ.ศ. 2548 ปทุมวดีป่วยเป็นโรคไทรอยด์จนร่างกายผ่ายผอม จากเดิมที่มีรูปร่างค่อนข้างอ้วน เธอจึงอาศัยโอกาสนี้เข้าทำศัลยกรรมพลาสติก จนหน้าตาผิวพรรณดูอ่อนกว่าวัย  ใน พ.ศ. 2555 ปทุมวดีเริ่มผ่ายผอมจากอาการป่วยด้วยโรคไทรอยด์เป็นพิษอีกครั้ง ทำให้น้ำหนักตัวที่เคยมี 60 กิโลกรัม ลดลงเหลือ 36 กิโลกรัม และมีภาวะจำอะไรไม่ได้ และเป็นโรค ALS
ปทุมวดีเสียชีวิตเมื่อวันที่ 7 กันยายน พ.ศ. 2563 หลังจากรักษาตัวมานานกว่า 8 ปี มีพิธีพระราชทานเพลิงศพเมื่อวันที่ 13 กันยายน พ.ศ. 2563 ณ วัดพระศรีมหาธาตุวรมหาวิหาร

**ละครโทรทัศน์**
 พล นิกร กิมหงวน (2518 - 2519) ช่อง 9- ลิเก รุ่งฟ้า ดอยสิงห์ (2523) ช่อง 3 - พ่อม่ายทีเด็ด (2524) ช่อง 5- สายรุ้ง (2528) ช่อง 3- กาแกมหงส์ (2528) ช่อง 7- เบญจรงค์ห้าสี (2528) ช่อง 3 รับเชิญ- โอ้..ลูกรัก (2529) ช่อง 7- นางเอก (2529) ช่อง 3- แม่ปูเปรี้ยว (2529) ช่อง 7- เลขานินทานาย (2530) ช่อง 3- หัวใจสองภาค (2530) ช่อง 7- ดาวเรือง (2530) ช่อง 3- ไฟเสน่หา (2530) ช่อง 3- กว่าจะรู้เดียงสา (2531) ช่อง 7- นายจ๋าเลขาขอโทษ (2531) ช่อง 3- เมียจอมซ่า ภรรยาจอมปลอม (2531) ช่อง 9- สองเรา (2533) ช่อง 5- นางสาวเย็นฤดี (2533) ช่อง 5- เศรษฐีตีนเปล่า (2533) ช่อง 7- กะลาก้นครัว (2534) ช่อง 7 รับเชิญ- ไผ่แดง (2534) ช่อง 7- จ่ากองร้อย (2534) ช่อง 3- เมืองโพล้เพล้ (2535) ช่อง 7- สองฝั่งคลอง (2535) ช่อง 7- ชื่นชีวานาวี (2535) ช่อง 3 รับเชิญ- นวลนางข้างเขียง (2536) ช่อง 7- บัลลังก์เมฆ (2536) ช่อง 5 รับเชิญ- มัจจุราชสีน้ำผึ้ง (2536) ช่อง 9 รับเชิญ- ระเริงชล (2537) ช่อง 3- เยาวราชในพายุฝน (2538) ช่อง 3- ฝันเฟื่อง (2538) ช่อง 3- ลัดฟ้ามาหารัก (2538) ช่อง 5 รับเชิญ- พระเอกเรื่องนี้ชื่ออ้ายเล็ก (2538) ช่อง 7 - ดาวแต้มดิน (2538) ช่อง 7 รับเชิญ- ขุนศึก (2538) ช่อง 9- มาหยารัศมี (2539) ช่อง 3- ลัดฟ้ามาหารัก (2539) ช่อง 5- กัณหา ชาลี (2539) ช่อง 7 รับเชิญ- จัดสรรหรรษา (2539) ช่อง 3- ขัง 8 (2540) ช่อง 5- อยากได้เธอไว้คนเดียว (2540) ช่อง 5- มัจจุราชติ๊งต๊อง (2541) ช่อง 7 รับเชิญ- บังเกิดเกล้า (2541) ช่อง 3- เศรษฐีอนาถา (2541) ช่อง 3- สวัสดีคุณครู (2541) ช่อง 7- เมียแต่ง (2541) ช่อง 3 รับเชิญ- ซุปเปอร์ลูกทุ่ง (2541) ช่อง 9- ขุนช้างขุนแผน (2542) ช่อง 3- ตำรับรัก (2542) ช่อง 3- ขุนเดช (2542) ช่อง 7 รับเชิญ- ลักษณวงศ์ (2542) ช่อง 7- นางกวัก (2542) ช่อง 7- เพลงพราย  (2542) ช่อง 7- หลวิชัย-คาวี (2543) ช่อง 7- บุญรอด (2543) ช่อง 3- หลวงตา (2543) ช่อง 3- สาวน้อยคาเฟ่ (2543) ช่อง 3- สงครามดอกรัก (2544) ช่อง 7- สี่ยอดกุมาร (2544) ช่อง 7- ทองประกายแสด (2544) ช่อง 5 รับเชิญ- สาวน้อยในตะเกียงแก้ว (2545) ช่อง 7- เทพีเจ้าสังเวียน (2545) ช่อง 7- พิกุลทอง (2545) ช่อง 7- ครูสมศรี (2546) ช่อง 7- สองผู้ยิ่งใหญ่ (2546) ช่อง 3- ยอพระกลิ่น (2546) ช่อง 7- ปมรักนวลฉวี (2546) ช่อง ITV- พุทธานุภาพ (2546) ช่อง 3 รับเชิญ- เจ้าบ่าวโค้งสุดท้าย (2547) ช่อง 7- แหวนทองเหลือง (2547) ช่อง 7- แก้วลืมคอน (2548) ช่อง 5 รับเชิญ- ดวง (2549) ช่อง 7- คนนี้ล่ะพ่อเรา (2549) ช่อง 7 - ตะวันชิงพลบ (2549) ช่อง 7- คมฅน (2550) ช่อง 7- เสี่ยงลวงเสี่ยงรัก (2551) ช่อง 7

**ภาพยนตร์**
 ฝ้ายแกมแพร (2518)- ตามล่า อ.ต.ล. (2519)- เจ้าสาวเดิมพัน (2521)- ข้าชื่อไอ้เพลิง (2522)- ช่างเขาเถอะ (2523)- มนต์รักขนมครก (2523)- ลูกสาวกำนัน (2524)- ลูกสาวจ่าโท (2524)- ทหารเรือมาแล้ว (2524)- สองขวัญขยันหาเมีย (2525)- นักเลงคอมพิวเตอร์ (2525)- พระเอกรับจ้าง (2525)- แม่แตงร่มใบ (2525)- ลำตัดรำเตะ (2525)- ไอ้หนึ่ง (2525)- นักสืบฮาร์ด (2525)- เลขาคนใหม่ (2526)- พญายมพนมรุ้ง (2526)- ลูกสาวกำนัน 2 (2526) - เพลงรักก้องโลก (2526)- มหาเฮง (2526)- บ้านสีดอกรัก (2527)- รักต้องโกย (2527)- ตำรวจบ้าน (2528)- เขยบ้านนอก (2528)- วัยเรียนเพี้ยนรัก (2528)- มาธาดอร์จอมเพี้ยน (2528)- ไปรษณีย์สื่อรัก (2529)- ไฟซ่อนเชื้อ (2530)- กองร้อยสอยรัก (2531)- คนกลางเมือง (2531)- อีลุ่ยฉุยแฉก (2533)- ผลุบโผล่ (2533)- 3 กบาล (2533)- ถึงคราวจะเฮง (2533)- ครูจันทร์แรม ประทีปแห่งลุ่มแม่น้ำแม่สาย (2535)- ฮัลโหล ขอรบกวนหน่อยนะ (2536)- อนึ่ง คิดถึงพอสังเขป รุ่น 2 (2539)- ฝันติดไฟ หัวใจติดดิน (2540)- ลูกตลกตกไม่ไกลต้น (2549)- สมานฉัน (2553)

**อ้างอิง**

**แหล่งข้อมูลอื่น**
  ปทุมวดี โสภาพรรณ ร้อง'ข้าวคอยเคียว'คนแรก date=2008-02-09  จาก ไทยโพสต์
หมวดหมู่:นักแสดงหญิงชาวไทย
หมวดหมู่:นักร้องหญิงชาวไทย
หมวดหมู่:บุคคลจากเขตหนองจอก
หมวดหมู่:พุทธศาสนิกชนชาวไทย
หมวดหมู่:บุคคลจากศาสนาอิสลามที่เปลี่ยนไปนับถือศาสนาพุทธ